section_heading: Pregled
paragraph_text: Moderna riječ senat potječe iz latinske riječi senātus (senat), koja je nastala prema senex, "starac".<ref>American Heritage Dictionary: senate  Članovi ili legislatori senata zovu se senatori. Latinska riječ senator usvojena je u hrvatskom bez promjene u pravopisu. Njezino značenje potječe iz vrlo drevne forme jednostavne društvene organizacije u kojoj je moć donošenja odluka rezervirana za najstarije članove. Iz istog razloga riječ senat ispravno se koristi u označavanju bilo kojeg moćnog autoriteta karakteristično sastavljenog od najstarijih članova zajednice, kao što se fakultetsko tijelo u nekoj visokoškolskoj instituciji često naziva senatom. Originalan senat bio je Rimski senat koji je postojao sve do 580. (razni pokušaji za njegovim oživljavanjem napravljeni su u srednjovjekovnom Rimu). U Istočnom Rimskom Carstvu Bizantski senat nastavio je djelovati do Četvrtog križarskog rata.